CELEX: C2007/095/83
Language: sk
Date: 2007-04-28 00:00:00
Title: Vec T-91/05: Uznesenie Súdu prvého stupňa z  5. februára 2007 – Sinara Handel/Rada a Komisia ( Nedostatky podmienok a prekážky konania — Námietka neprípustnosti — Žaloba o náhradu škody — Ušlý zisk — Žiadosť o vrátenie antidumpingového cla — Nepríslušnosť )

28.4.2007   
            
            
               SK
            
            
               Úradný vestník Európskej únie
            
            
               C 95/41
            
         Uznesenie Súdu prvého stupňa z 5. februára 2007 – Sinara Handel/Rada a Komisia
   (Vec T-91/05) (1)
   
   („Nedostatky podmienok a prekážky konania - Námietka neprípustnosti - Žaloba o náhradu škody - Ušlý zisk - Žiadosť o vrátenie antidumpingového cla - Nepríslušnosť“)
   (2007/C 95/83)
   Jazyk konania: angličtina
   Účastníci konania
   
      Žalobcovia: Sinara Handel GmbH (Kolín, Nemecko) (v zastúpení: K. Adamantopoulos a E. Petritsi, advokáti)
   
      Žalované: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berisch, advokát) a Komisia Európskych spoločenstiev (v zastúpení: N. Khan a T. Scharf, splnomocnení zástupcovia)
   Predmet veci
   Žaloba o náhradu škody podľa článku 288 ES, ktorej cieľom bola náhrada škody, údajne utrpenej prijatím nariadenia Rady (ES) č. 2320/97 zo 17. novembra 1997, ktorým sa zavádzajú konečné antidampingové clá na dovoz určitých bezšvových rúr a rúrok zo železa alebo nelegovanej ocele s pôvodom v Maďarsku, Poľsku, Českej republike, Rumunsku a Slovenskej republike a ktorým sa zrušuje nariadenie (EHS) č. 1189/93 a zastavuje konanie v súvislosti s týmito dovozmi s pôvodom v Chorvátskej republike (Ú. v. ES L 322, s. 1; Mim. vyd. 11/026, s. 329)
   Výrok uznesenia
   
               1.
            
            
               Žaloba sa zamieta ako neprípustná.
            
         
               2.
            
            
               Žalobca Sinara Handel GmbH je povinný nahradiť trovy konania.
            
         
      (1)  Ú. v. EÚ C 115, 14.5.2005.